கணத்தின் மேல் நின்ற வானவர் கை புடைத்து ஆர்ப்ப, பணத்தின்மேல் நிலம் குழியுற, கால் கொடு பதைப்பார் நிணத்தின்மேல் விழுந்து அழுந்தினர் சிலர்; சிலர் நிவந்த பிணத்தின் மேல் விழுந்து உருண்டனர், உயிர் கொடு பிழைப்பார். 137 வேய்ந்த வாளடு வேல் இடை மிடைந்தன வெட்ட, ஓய்ந்துளார் சிலர்; உலந்தனர் உதிர நீர் ஆற்றில் பாய்ந்து, கால் பறித்து அழுந்தினர் சிலர்; சிலர் பயத்தால் நீந்தினார், நெடுங் குருதி அம் கடல் புக்கு நிலையார். 138